
Projekteerimistingimuste kinnitamine
(Tehase tn 4 tootmishoone nr 2 katuse rekonstrueerimine)
	1. ASJAOLUD JA MENETLUSE KÄIK




18.11.2013. a taotles Narva Gate OÜ, registrikood 11417217, Kose tn 12, Narva, mille esindajana tegutseb Jaanus Mikk volikirja alusel, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Tehase tn 4 tootmishoone nr 2 katuse rekonstrueerimiseks. Kavandatakse viilkatuse väljaehitamist ilma hoone kõrguse muutmiseta. Katusekattena planeeritakse kasutada profiilplekki.
	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2
Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Tehase tn 4 tootmishoone nr 2 katuse rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: Tehase tn 4 tootmishoone nr 2, EHR kood 118009054.
3.1.2  Kinnistusraamatu andmed: 
          Tehase tn 4 // 6 tootmismaa, katastriüksuse tunnus 51106:001:0025.

	3.1.3  Projekteerimistingimuste koostamise aluseks on projekteerimistingimuste 
          18.11.2013. a taotlus nr 11235/1-14, Ehitusseadus, Eesti Standardid,
          Narva linna üldplaneering, Narva linna ehitusmäärus, Eestis kehtivad normatiivid. 

	3.2 PROJEKTEERIMISE EESMÄRK




Projekti koostamise eesmärgiks on Tehase tn 4 tootmishoone nr 2 katuse rekonstrueerimine.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2013 „Hoone ehitusprojekti kirjeldus. Osa 1: Eelprojekti seletuskiri” ja-/või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust); 

-  Eesti Standard EVS 811:2012 „Hoone ehitusprojekt”;

-  Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada situatsiooniskeem asendiplaani asemel. Kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.6 Enne projekteerimise algust tuleb läbi viia tehniline ekspertiis viilkatuse tarindite väljaehitamise võimaluste määratlemiseks. Eksperdi arvamusest peab olema üheselt mõistetav, kas viilkatuse tarindite väljaehitamine on lubatav või mitte. Määratleda viilkatuse tarindite väljaehitamise võimalused koos detailse ehitustehnoloogia väljatöötamisega. 

3.3.7 Nõuded tehnilisele ekspertiisile: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.8 Projekti lisana esitada Narva Linnavalitsuse korraldus projekteerimistingimuste kinnitamise kohta.

3.3.9 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. 

3.3.10 Projekteerida viilkatuse väljaehitamine ilma hoone kõrguse muutmiseta.
3.3.11 Projekteeritav ala: katus.
3.3.12 Mitte kasutada asbesti sisaldavaid materjale. 

3.3.13 Esitada värvivaated, hoone püstlõige, katuse plaan, kasutatavate materjalide spetsifikatsioon, konstruktiivsed joonised. Vaadetel ja püstlõikel näidata ka projekteeritava ala piirid, vihmaveetorud ja veerennid. Katuse plaanil näidata kallete suunad ja arvväärtused.
3.3.14 Muud nõuded: vastavalt Ida-Eesti Päästekeskuse nõuetele, Eesti Vabariigis kehtivate määruste, standardite ja projekteerimisnormidega ettenähtud nõuetele.
3.3.15 Projekteerijal saada Ida-Eesti Päästekeskusest heakskiit ehitusprojekti tuleohutusosale.

3.3.16 Projekteerijal võtta Tehase tn 4 // 6 kinnistu omanikelt kirjalik nõusolek.

3.3.17 Projekt kooskõlastada Narva Linnavalitsuse Arhitektuuri- ja Linnaplaneerimise Ametiga. 

3.3.18 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	4.  RAKENDUSSÄTTED




4.1    Käesolevad projekteerimistingimused on kehtivad kuni 26.11.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

